【卷六】【木部】横 héng 户盲切【原文】阑木也。从木黄声。【译文】拦门的木。形木声黄。〖阑木也〗阑,门遮也。引伸为凡遮之称。凡以木阑之皆谓之横也。古多以衡为横。陈风传曰。衡门,横木为门也。考工记。衡四寸。注曰。衡古文横。假借字也。〖从木,黄声〗户盲切。古音在十部。【辰集中】【木字部】横《唐韵》户盲切《集韵》《韵会》《正韵》胡盲切,音黉。《说文》阑木也。　　又《唐韵》纵横也。东西曰纵,南北曰横。亦作从横。《史记·苏秦传》合从连衡。《汉书音义》利合为从,威权相胁为横。　　又《吕览·离谓篇》失从之意,失横之事。《注》关东六国为从,关西为横。一曰以六攻一为从,以一离六为横。　　又《楚辞·招隐》不知横之与纵。《注》纬曰横,经曰纵。　　又星名。《前汉·天文志》王梁之旁有八星绝汉,曰天横。　　又县名。《前汉·地理志》横县,属琅邪郡。　　又学舍也。与黉通。《后汉·鲍德传》修起横舍。　　又姓。《风俗通》韩王子成号横阳君,其后为氏。　　又《唐韵古音》胡光切,音黄。《楚辞·九辩》收恢台之孟夏兮,然欿傺而沈藏。叶菸邑而无色兮,枝烦挐而交横。　　又《集韵》草名。《尔雅·释草》傅,横目。《注》一名结缕。俗谓之鼓筝草。　　又《集韵》姑黄切,音光。汉门名。　　又《集韵》《正韵》户孟切,衡去声。不顺理也。《孟子》待我以横逆。《前汉·吴王传》吴王日益横。　　又卜兆名。《前汉·文帝纪》卜之,兆得大横。　　又《唐韵》《集韵》古旷切,音桄。盛气充满也。《礼·乐记》钟声铿铿以立号,号以立横,横以立武。　　又《类篇》俎跗,横木也。